stanford-oval/wikipedia huggingface dataset:
ไอน์แฮนเดอร์
การเล่น

การเล่นเกมไอน์แฮนเดอร์ ที่เป็นเกมยานยิงแบบมุมมองด้านข้าง ฉากของเกมนั้นเป็นสามมิติ ซึ่งบางครั้งจะมีการปรับมุมมองหรือระนาบของฉาก แต่ผู้เล่นจะสามารถควบคุมยานได้ในขอบเขตระนาบสองมิติเท่านั้น
ในตอนเริ่มเกมนั้น ไอน์แฮนเดอร์มียานรบให้ผู้เล่นเลือกใช้สามลำซึ่งแต่ละลำก็จะมีลักษณะที่แตกต่างกันไป จุดเด่นของไอน์แฮนเดอร์อยู่ที่อาวุซึ่งผู้เล่นสามารถเก็บอาวุธที่เรียกว่ากันพ็อดแบบต่างๆจากศัตรูเพื่อเอามาใช้เป็นอาวุธได้ ซึ่งกันพ็อดนี้มีกระสุนจำกัดและสามารถถูกทำลายได้ หากยานผู้เล่นโดนโจมตีโดยตรงจะถูกทำลายทันที และต้องกลับไปเริ่มจากจุดที่กำหนดไว้ในฉาก
ในแต่ละฉากนั้นจะมีศัตรูสำคัญปรากฏตัวเป็นบอส โดยนอกจากสองฉากสุดท้ายแล้วในแต่ละฉากจะมีบอสทั้งหมดสองตัว โดยบอสส่วนใหญ่จะประกอบด้วยชิ้นส่วนต่างๆซึ่งผู้เล่นสามารถทำลายได้และจุดอ่อนสำคัญที่ผู้เล่นต้องทำลายเพื่อเอาชนะบอสตัวนั้น แต่ถ้าผู้เล่นไม่สามารถทำลายบอสได้ในเวลาที่กำหนดก็จะผ่านไปโดยอัตโนมัติ ยกเว้นไฮเปอเรียนซึ่งเป็นบอสตัวสุดท้าย
ไอน์แฮนเดอร์ยังมีระบบคะแนนที่ได้ ซึ่งคะแนนนี้จะมีเกจที่เพิ่มขึ้นทุกครั้งที่ทำลายสิ่งต่างๆในเกม ถ้าผู้เล่นสามารถทำลายศัตรูได้อย่างต่อเนื่องก็จะได้คะแนนเพิ่มเป็นหลายเท่าตัวตามค่าของเกจ แต่เกจนี้จะลดลงตามเวลา
เนื้อเรื่อง

ในอนาคตอันไกลโพ้น ได้เกิดสงครามระหว่างชาวอาณานิคมบนดวงจันทร์ซึ่งเรียกตัวเองว่าเซเลเน กับกองทัพโลก โซดอม (ในเวอร์ชันภาษาอังกฤษนั้นกองทัพโลกใช้ชื่อว่าเกเซท) ผู้เล่นรับบทบาทเป็นตัวเอก นักบินนิรนามของยานรบรุ่นใหม่ของเซเลเน ที่ถูกกองทัพโลกเรียกด้วยชื่อรหัสตามลักษณะที่มีแขนกลข้างเดียวว่าไอน์แฮนเดอร์
ในฉากแรกนั้นตัวเอกได้เข้าโจมตีเมืองหลวงของโซดอม และหลังจากที่ทำลายบอสของแต่ละฉากได้ก็จะได้รับการติดต่อจากยานไฮเปอเรียนถึงภารกิจของฉากต่อไป แต่หลังจากภารกิจทำลายดาวเทียมสงคราม ชวาซไกสท์แล้ว ตัวเอกก็ถูกกองยานอีออสของเซเลเนโจมตีทำให้เขาเริ่มสงสัยถึงความหมายที่แท้จริงของสงครามครั้งนี้ ฉากสุดท้ายของเกมนั้นเป็นเวลาหนึ่งเดือนถัดมา ซึ่งยานไอน์แฮนเดอร์เข้าโจมตีกองยานอีออสและไฮเปอเรียนในอวกาศ
ในตอนจบของเกมนั้น บทบรรยายระบุว่าทั้งโซดอมและเซเลเนต่างก็ได้รับความเสียหายอย่างหนักจนไม่อาจต่อสู้กันต่อไปได้จึงต้องทำสนธิสัญญาสงบศึกกัน แต่เรื่องของไอน์แฮนเดอร์ก็ถูกลบจากข้อมูลของทั้งสองฝ่าย
ยานรบที่ผู้เล่นควบคุมได้

ในตอนแรกนั้นผู้เล่นสามารถเลือกยานรบได้สามลำ ซึ่งกองทัพโซดอมเรียกยานเหล่านี้ว่าไอน์แฮนเดอร์ตามลักษณะที่มีแขนกลสำหรับใช้งานกันพ็อดหนึ่งข้าง โดยยานสองลำนั้นคือ เอนดีเมียน จากซีรีส์FRS (Fighter/Reconnaissance/Strike) ส่วนลำที่สามคือ แอสไทรอา จากซีรีส์FGA (Fighter/Ground/Attack)
เอนดีเมียน FRS มาร์คทูว์ เป็นยานมาตรฐานซึ่งปรากฏในฉากคอมพิวเตอร์กราฟิก นอกจากกันพ็อดที่ใช้งานอยู่แล้ว เอนดีเมียนมาร์คทูว์จะสามารถเก็บกันพ็อดสำรองซึ่งผู้เล่นสามารถสลับการใช้งานระหว่างกันพ็อดทั้งสามได้ตลอดเวลา แต่จำนวนกระสุนที่ได้จากการเก็บกันพ็อดนั้นจะน้อยกว่ายานลำอื่นๆ
เอนดีเมียน FRS มาร์คทรี สามารถใช้งานกันพ็อดได้เพียงกระบอกเดียว แต่ปืนกลอัตโนมัติของเอนดีเมียนมาร์คทรีมีพลังทำลายเป็นสองเท่าของยานลำอื่นๆ ในเนื้อเรื่องนั้นระบุว่าเอนดีเมียนมาร์คทรีเป็นยานที่เซเลเนพัฒนาให้นักบินมือใหม่ใช้งานเนื่องจากควบคุมง่าย ซึ่งในความเป็นจริงนั้นเอนดีเมียนมาร์คทรีก็เป็นยานที่สามารถเล่นได้ง่ายที่สุด
อัสไทรอา FGA มาร์ควัน สามารถใช้งานกันพ็อดได้พร้อมกันสองกระบอก เป็นยานรบที่เล่นได้ยากที่สุด
หลังจากที่ผู้เล่นสามารถทำตามเงื่อนไขในเกมได้แล้วก็จะสามารถใช้งานยานรบอีกสองลำได้ ซึ่งในตอนเลือกยานจะระบุชื่อเพียงยานรบที่ไม่รู้จัก
อัสไทรอา FGA มาร์คทูว์ เป็นอัสไทรอาสีแดง อัสไทรอามาร์คทูว์จะมีรูปแบบการเล่นเหมือนอัสไทรอามาร์ควัน แต่จำนวนกระสุนของกันพ็อดที่เก็บได้จะเป็น 999 นัดตั้งแต่แรก [ได้รับจากการจบเกมระดับ Hard]
ค็อคโรช มีลักษณะเหมือน ชาเบ ซึ่งเป็นยานตำรวจของโซดอมที่ปรากฏเป็นศัตรูในฉากแรก ค็อคโรชนั้นมีรูปแบบการเล่นที่แตกต่างจากไอน์แฮนเดอร์อย่างมาก โดยไม่สามารถใช้กันพ็อดได้ แต่ทุกครั้งที่ค็อคโรชเก็บกันพ็อดจะทำให้ปืนกลที่เป็นอาวุธหลักมีอานุภาพสูงขึ้นหรือรูปแบบการโจมตีที่เปลี่ยนไปตามแต่กันพ็อดที่เก็บ [ได้รับจากการเก็บโบนัสพิเศษตามฉากทั้งหมดให้ได้เกิน 15 อันก่อนจบเกม]
ความลับเล็กน้อย

มินิบอสตัวแรกหากยิงจนเกราะมันหลุดทั้งหมดมันจะหนีไป
ในด่านแรกหากเรายิงฐานของมินิบอสตัวแรกให้แตกก่อนมันตายจะเจอบอสลับ
มีฉากจบ CG ลับอีกฉาก หากเราเกมโอเวอร์ในด่านที่ไล่ตามจรวด
ปืนลับพิเศษมีทั้งหมด 4 กระบอก
ตอนที่ใช้ดาบเลเซอร์ถ้ากดสลับปืนบนล่างรัวๆดาบจะยาวขึ้น
ระดับ Hard บอสบางตัวจะมีท่าพิเศษเพิ่มเข้ามา
การอ้างอิงถึงตำนานต่างๆ

กองทัพจันทราเซเลเน มีที่มาจากเทพีเซเรเน่ของกรีก ซึ่งเป็นเทพีแห่งดวงจันทร์และเป็นธิดาของไททันไฮเปอเรียนกับไททันเธียอา
ยานรบไอน์แฮนเดอร์สองลำมีชื่อว่าเอนดีเมียน มีที่มาจากชายเลี้ยงแกะในตำนานกรีกซึ่งเป็นสวามีของเซเลเน
ยานรบอีกลำนั้นมีชื่อว่าอัสไทรอา มีที่มาจากเทพีแอสเทรียของกรีก ซึ่งเป็นเทพีแห่งความยุติธรรมและเป็นเทพองค์สุดท้ายที่ไปจากโลกมนุษย์
ยานรบอีออสซึ่งปรากฏตัวเป็นศัตรูในฉากสุดท้าย มีที่มาจากเทพีอีออสของกรีก ซึ่งเป็นธิดาอีกองค์ของไททันไฮเปอเรียนกับไททันเธียอาและเป็นเทพีแห่งรุ่งอรุณ
หุ่นรบไฮเปอเรียนซึ่งคอยติดต่อกับผู้เล่นและปรากฏตัวเป็นบอสในฉากสุดท้าย มีที่มาจากไททันไฮเปอเรียน ไฮเปอเรียนเป็นไททันแห่งท้องฟ้าและมีลูกสามคน โดยนอกจากเซเรเน่กับอีอสแล้วก็คือดวงตะวัน เฮลิออส ซึ่งทั้งสามล้วนแต่เป็นสัญลักษณ์แห่งแสงทั้งสิ้น
กองทัพโลกโซดอม มีที่มาจากเมืองโซดอมและกอมโมรา นครแห่งคนบาปซึ่งถูกพระเจ้าทำลายล้างในพันธสัญญาเดิม
ในฉบับภาษาอังกฤษ กองทัพโลกถูกเปลี่ยนชื่อเป็นเกเซทซ์ (Gesetz) ซึ่งแปลว่า กฎ ในภาษาเยอรมัน
แหล่งข้อมูลอื่น

เว็บไซต์อย่างเป็นทางการของทางสหรัฐอเมริกา จาก Sony Computer Entertainment
เว็บไซต์อย่างเป็นทางการของทางสหรัฐอเมริกา หน้าที่ถูกบันทึกไว้บน Archive.org
เว็บไซต์อย่างเป็นทางการภาษาญี่ปุ่น ของ Square Enix
Hardcore Gaming 101 (อังกฤษ)
อิกกิ (วิดีโอเกม)

| อิกกิ |
| --- | --- |
ใบปลิวเวอร์ชันอาร์เคด
ผู้พัฒนา: โทเซะ
ผู้จัดจำหน่าย: ซันซอฟต์
ออกแบบ: มร. "เค"
เครื่องเล่น: อาร์เคด, แฟมิคอม
วางจำหน่าย: อาร์เคด: ค.ศ. 1985 แฟมิคอม: 28 พฤศจิกายน ค.ศ. 1985
แนว: แอ็กชัน
รูปแบบ: ผู้เล่น 1–2 คน (อิกกิ) ผู้เล่น 1–12 คน (อิกกิออนไลน์)
อิกกิ (ญี่ปุ่น: いっき; แปลตรงตัวคือ "การจลาจล", "การกบฏ" หรือ "การต่อต้าน") เป็นเกมอาร์เคดที่เปิดตัวครั้งแรกโดยบริษัทซันซอฟต์ใน ค.ศ. 1985 เกมดังกล่าววางจำหน่ายสำหรับแฟมิคอม (นินเท็นโดเอนเตอร์เทนเมนต์ซิสเตม) เมื่อวันที่ 28 พฤศจิกายนของปีเดียวกัน และเป็นเกมแอ็กชันเลื่อนหลายทิศทางซึ่งมีองค์ประกอบบางอย่างของเกมยิงมุมมองจากบนลงล่าง เกมนี้เป็นที่รู้จักนอกประเทศญี่ปุ่นในชื่อบูมเมอแรง (อังกฤษ: Boomerang) และฟาร์เมอส์รีเบลเลียน (อังกฤษ: Farmers Rebellion) โดยตัวละครหลักอย่างกนเบะ ได้ปรากฏตัวเป็นตัวละครรับเชิญในแอตแลนติสโนะนาโซะ ซึ่งเป็นอีกเกมหนึ่งของซันซอฟต์
เกมดังกล่าวได้รับการเผยแพร่อีกครั้งโดยเป็นส่วนหนึ่งของเกมรวมหลายชุด เวอร์ชันโทรศัพท์เคลื่อนที่ได้รับการเผยแพร่เมื่อวันที่ 19 กันยายน ค.ศ. 2003 ตลอดจนเวอร์ชันทำใหม่อย่างอิกกิโมบายล์ (ญี่ปุ่น: いっき萌バイル; โรมาจิ: ikki mobairu) ได้เปิดตัวผ่านเครือข่ายซอฟต์แบงก์โมบายล์ และอีซีเว็บในเดือนกรกฎาคม ค.ศ. 2006 ส่วนการคืนชีพของเกมนี้ในชื่ออิกกิยูไนต์ (อักษรโรมัน: Ikki Unite) มีกำหนดวางจำหน่ายใน ค.ศ. 2022
รูปแบบการเล่น

เกมดังกล่าวมีฉากอยู่ในญี่ปุ่นสมัยกลาง ที่ซึ่งหมู่บ้านเกษตรกรรมยากจนแห่งหนึ่งกำลังวางแผนก่อจลาจลเพื่อโค่นล้มเจ้าเหนือศักดินาของพวกเขา อย่างไรก็ตาม ผู้เข้าร่วมในการประท้วงมีเพียงตัวละครของผู้เล่นคือกนเบะ (ญี่ปุ่น: ごんべ) และตัวละครเสริมสำหรับผู้เล่นคนที่สองคือทาโงะ (ญี่ปุ่น: 田吾) โดยผู้เล่นต้องต่อสู้กับกองทัพนินจาแทนที่จะเป็นซามูไรและทหารเดินเท้า เกมดังกล่าวแสดงข้อความในแนวตั้ง ซึ่งถือว่าฉีกแนวมากสำหรับเกมในยุคนั้น และข้อความในเกมทั้งหมดใช้คำพูดที่ชวนให้นึกถึงภาพยนตร์จิไดเงกิ
การเคลื่อนไหวของตัวละครถูกควบคุมด้วยจอยสติก 8 ทิศทาง และการกดปุ่มหนึ่งเดียวจะทำให้ผู้เล่นโจมตีด้วยการขว้างเคียว ผู้เล่นไม่สามารถกำหนดทิศทางในการขว้างเคียวได้ และอาวุธจะพุ่งเข้าหาศัตรูที่ใกล้ที่สุดโดยอัตโนมัติ สิ่งนี้บังคับให้เน้นการหลีกเลี่ยงการโจมตีมากกว่าการโจมตีอย่างอุกอาจ ส่วนทางด้านขวาของหน้าจอจะแสดงคะแนนของผู้เล่นพร้อมกับแผนที่ของด่าน ซึ่งตำแหน่งของเหรียญโคบังจะแสดงบนแผนที่นี้ แต่ผู้เล่นจะต้องหลีกเลี่ยงกำแพงและอุปสรรคอื่น ๆ เพื่อไปยังตำแหน่งเหล่านั้น อย่างไรก็ตาม แผนที่นี้ไม่รวมอยู่ในเกมเวอร์ชันแฟมิคอม
ตัวละครที่เป็นศัตรู ได้แก่ นินจาดำหรือแดง, นินจาปาระเบิด และหมูป่า (ศัตรูเหล่านี้บางตัวไม่ปรากฏในเวอร์ชันแฟมิคอม) ซึ่งนินจาแดงเคลื่อนที่ได้เร็วกว่าตัวละครอื่น ๆ ทั้งหมดและโจมตีได้ยากกว่า แต่ได้คะแนนสองเท่า ผู้เล่นเสียชีวิตเมื่อโดนตัวละครศัตรูหรือโพรเจกไทล์ เกมจะจบลงเมื่อผู้เล่นสูญเสียโดยไม่มีชีวิตเหลืออยู่ ส่วนผี (หรือโยไก) จะปรากฏตัวในบางโอกาส และผู้เล่นจะไม่สามารถโยนเคียวของตนได้หากสัมผัสกับมัน เอฟเฟกต์ของผีจะสลายไปหากผู้เล่นสัมผัสรูปปั้นจิโซหรือโคไมนุซึ่งปรากฏอยู่ในบางด่าน ตลอดจนนางรับใช้วิตถารอาจปรากฏตัวในบางด่าน และการสัมผัสกับนางรับใช้ผู้นี้จะทำให้ผู้เล่นไม่สามารถเคลื่อนไหวได้ในระยะเวลาสั้น ๆ แม้ว่าผู้เล่นจะยังสามารถโจมตีด้วยเคียวได้ในสภาพนี้ แต่ก็ไม่สามารถหลบโพรเจกไทล์ของศัตรูได้ ทำให้ยากต่อการรุดหน้า อย่างไรก็ตาม ตัวละครหญิงรับใช้ไม่ปรากฏในเวอร์ชันโทรศัพท์มือถือของไอ-แอปพลิ
การตอบรับ

จุง มิอูระ ผู้ทดสอบความชาวญี่ปุ่นเป็นผู้บัญญัติศัพท์คำว่าคูโซเง (ญี่ปุ่น: クソゲー; แปลตรงตัวคือ "เกมอึ") หลังจากเล่นอิกกิเวอร์ชันแฟมิคอม เกมนี้ยังคงขายได้ดีพอสมควรและเป็นหนึ่งในผลิตภัณฑ์ยอดนิยมของบริษัทซันซอฟต์ในเวลานั้น โดยนิตยสารเกมแมชชีนฉบับวันที่ 15 สิงหาคม ค.ศ. 1985 ระบุว่าอิกกิเป็นเกมอาร์เคดที่ได้รับความนิยมสูงสุดอันดับสิบในขณะนั้น
สิ่งสืบทอด > อิกกิยูไนต์

การคืนชีพของเกมนี้ในชื่ออิกกิยูไนต์มีกำหนดการวางจำหน่ายสำหรับระบบไมโครซอฟท์ วินโดวส์ ใน ค.ศ. 2022
แหล่งข้อมูลอื่น

Ikki Online official website
Virtual Console version official website
Memorial Series: SunSoft Vol. 1 official website
Ikki at Arcade History
Ikki at Arcade Archives Page
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
ภาพจับหน้าจอชองเวอร์ชันอาร์เคด
ไฟร์เอมเบลม: Ankoku Ryū to Hikari no Ken

| ไฟร์เอมเบลม: Ankoku Ryū to Hikari no Ken |
| --- | --- |
 ภาพกล่องเกม ไฟร์เอมเบลม: Ankoku Ryū to Hikari no Ken
ประเภท: เกมสวมบทบาท
ผู้พัฒนา: Intelligent Systems
ผู้จัดจำหน่าย: นินเทนโด
ผู้สร้าง: Shouzou Kaga (ผู้ออกแบบ) Keisuke Terasaki(ผู้กำกับ) Gunpei Yokoi (ผู้อำนวยการสร้าง) 
เครื่องที่ลง: แฟมิคอม
จัดจำหน่าย: ญี่ปุ่น:20 เมษายน พ.ศ. 2533                         
ไฟร์เอมเบลม: Ankoku Ryū to Hikari no Tsurugi (ญี่ปุ่น: ファイアーエムブレム　暗黒竜と光の剣,Faiā Emuburemu Ankoku Ryū to Hikari no Tsurugi, แปล ไฟร์เอมเบลม: มังกรแห่งความมืด และดาบแห่งแสงสว่าง) เป็นเกมภาคแรกในเกมชุดไฟร์เอมเบลม เกมแนววางแผนสวมบทบาทผลัดกันเดิน ที่พัฒนาขึ้นโดย Intelligent Systems และ จัดจำหน่ายโดยนินเทนโด วางจำหน่ายครั้งแรกบนเครื่องแฟมิคอม (หรือที่รู้จักกันทั่วโลกในชื่อ Nintendo Entertainment System) ในวันที่ 20 พฤศจิกายน พ.ศ. 2533 เรื่องราวในภาคนี้เกิดขึ้นในทวีป Archanea ตัวละครหลักคือ Marth ตัวละครที่ภายหลังเป็นที่รู้จักอย่างมากจากการปรากฏตัวในเกม Super Smash Bros. Melee และ Super Smash Bros. Brawl. โดย Falchion ดาบที่เป็นอาวุธ ที่เป็นตัวแทนสัญลักษณ์ของ Fire Emblem ในเกมชุด Super Smash Bros. ตัวละคร Shiida ก็ปรากฏตัวใน Super Smash Bros. Brawl ในรูปของสติ๊กเกอร์
ระบบการเล่น

ไฟร์เอมเบลมเป็นเกมชุดแรกๆในแนวเกมวางแผนผลัดกันเดิน บนเครื่องคอนโซล อย่างไรก็ตาม ตัวเกมมีความแตกต่างจากเกมแนววางแผนเกมอื่น โดยการนำหลายๆระบบจากเกมแนวสวมบทบาท เช่น Dragon Quest  และยังเป็นเกมแรกๆ ถ้าไม่ใช่เกมแรกในเกมแนววางแผนสวมบทบาทอีกด้วย ต่อมาเกมในชุดมีการเปลี่ยนแปลงในระบบการเล่น ด้านล่างนี้คือรายการการเปลี่ยนแปลงระบบการเล่น ที่เห็นได้ชัดเจนสำหรับเกมภาคนี้กับเกมภาคอื่น:
ไม่มีสีสำหรับที่บ่งบอกขอบเขตระยะที่สามารถเคลื่อนที่ได้ และ ผู้เล่นต้องใช้ลูกศร เพื่อขยับหาระยะที่ตัวละครตัวนั้นเคลื่อนที่ไปได้
ตัวละครถือไอเทมได้เพียงสี่ชิ้นเท่านั้น ซึ่งรวมอาวุธแล้ว นอกจากนี้ยังไม่สามารถแลกเปลี่ยนไอเทม หรือ อาวุธระหว่างตัวละคร ผู้เล่นสามารถให้อาวุธ หรือ ไอเทมกับตัวละครอื่นได้ ถ้าตัวละครนั้นถือไอเทม หรือ อาวุธไม่ถึงสี่ชิ้น แต่ตัวละครนั้นก็จะไม่สามารถขยับได้ในตานั้น
โกดังอาวุธ และ ไอเทมนั้นมีลักษณะเป็นเต็นท์ (รูปแบบคล้ายคลึงกับในภาค Fire Emblem) และมีค่าบริการครั้งละสิบเหรียญในการเก็บอาวุธ/ไอเทม แต่ไม่เสียค่าบริการในการถอนไอเทมออกมา นอกจากนี้ผู้เล่นไม่สามารถซื้อไอเทม และ อาวุธ แล้วส่งไปยังที่โกดังโดยตรง ซึ่งหมายความว่า ตัวละครที่มีของเต็มจะไม่สามารถซื้อได้ อย่างไรก็ตาม ไอเทมที่ได้รับจากตัวละครศัตรูสามารถส่งไปยังโกดังได้ทันที
เกมภาคนี้เป็นภาคเดียวในเกมชุดไฟร์เอมเบลมที่สามารถซื้อ rapier ได้ในร้านทั่วไป
ตัวละครที่ทำหน้าที่รักษา (เช่น Cleric) จะไม่ได้ค่าประสบการณ์จากการใช้คทารักษา ทางเดียวที่ตัวละครจะได้ค่าประสบการณ์ คือ การรับการโจมตีจากตัวละครศัตรู (ถึงแม้ว่าจะหลบได้ก็ตาม)
ตัวละครอาชีพ Pegasus Knight เปลี่ยนอาชีพเป็น Wyvern Rider เมื่อเลื่อนระดับอาชีพ ตั้งแต่หลังจากภาค Fire Emblem: Seisen no Keifu เป็นต้นมา Pegasus Knight และ Wyvern Rider เป็นอาชีพคนละอาชีพกัน อย่างไรก็ตามในภาค Sacred Stones  อาชีพ Wyvern Rider เป็นตัวเลือกหนึ่งในการเปลี่ยนอาชีพของ Pegasus Knight
ยังไม่มีระบบสามเส้าของอาวุธ หรือ ความสัมพันธ์ค้อน-กรรไกร-กระดาษ ของอาวุธแต่ละชนิด อย่างไรก็ตามอาวุธแต่ละชนิดยังคงคุณลักษณะของมัน เช่น ขวาน และ ทวนส่วนใหญ่นั้น สร้างความเสียหายได้สูง แต่แม่นยำน้อยกว่า ดาบ
อาชีพโดยมาก เช่น Armored Knight, Axeman, Hunter, และ Thief ไม่สามารถเปลี่ยนอาชีพได้ อาชีพ Lord (Marth) ก็ไม่สามารถเปลี่ยนอาชีพได้เช่นกัน
ปราสาทมีพื้นที่เพียงหนึ่งช่องเท่านั้น ซึ่งทำให้สามารถล้อมโจมตีหัวหน้าฉากทั่วๆไป จากทั้งสี่ทิศทางในหนึ่งตาเดินได้
บรรยากาศ

เนื้อเรื่องในภาคนี้เกิดขึ้นในทวีปในจินตนาการชื่อ Akaneia เกมภาคที่สาม Fire Emblem: Monshou no Nazo และภาคที่สิบเอ็ด Fire Emblem: Shadow Dragon ก็มีเนื้อหาในทวีป Akaneia เช่นกัน ซึ่งในเวอร์ชันที่จัดจำหน่ายในอเมริกาเหนือเรียกทวีปนี้ว่า Archanea
ประกอบด้วยประเทศหลายประเทศ:
Akaneia: รู้จักในนามอาณาจักรศักดิ์สิทธิ์ ซึ่งมีชื่อชื่อเดียวกับชื่อทวีป ก่อตั้งโดย Cartas ภายหลังจากสงครามครั้งแรกกับ Earth Dragons โดยมีสมบัติประจำชาติเป็น Fire Emblem
Altea: ราชอาณาจักรของอัศวิน ก่อตั้งโดยวีรบุรุษนาม Anri  เป็นประเทศที่เป็นมิตรกับ Gra ซึ่งมีบรรพบุรุษร่วมกัน Marth มาจากประเทศนี้
Gra: ราชอาณาจักรซึ่งแยกตัวออกมาจาก Altea ภายหลัง Anri ตาย สมาชิกในราชวงศ์ของ Altea แยกตัวออกมาเพื่อก่อตั้ง Gra
Talys: ราชอาณาจักรที่เป็นเกาะ ดินแดนที่ Marth หลบหนีมา หลังจากที่ Altea ถูกรุกรานจากกองทัพของ Doluna
Aurelis: ราชอาณาจักรที่ตั้งอยู่ในที่ราบ ก่อตั้งโดย Cartas แห่ง Akaneia เดิมปกครองโดยน้องชายของเขาที่ชื่อ Marlon
Grust: ราชอาณาจักรทหาร มีชื่อเสียงจากหน่วยอัศวินดำ ที่ก่อตั้งโดยแม่ทัพ Odin
Khadein: รู้จักในนามดินแดนแห่งพ่อมด ก่อตั้งโดยจอมเวทย์ Gato
Medon: ราชอาณาจักรเกาะ บ้านของบรรดา Pegasus Knight และ Dragon Knight ก่อตั้งโดย Iote
Doluna: ราชอาณาจักของมังกร อยู่ทางเหนือของ Medon ปกครองโดยมังกรแห่งความมืด Medeus มีประชากรเป็นชาว Manakete
เนื้อเรื่อง

Marth เจ้าชายของ Altea และ ผู้สืบเชื้อสายโดยตรงจาก Anri นักรบผู้เอาชนะมังกรแห่งความมืด Medeus อย่างไรก็ตามจากการโจมตีโดย 
Dolhr ประเทศเพื่อนบ้าน Marth จึงจำต้องลี้ภัยไปยัง Talis ประเทศเพื่อนบ้าน ส่วนพี่สาวของเขา Ellis ถูกจับเป็นตัวประกัน หลังจากที่พ่อของเขาถูกฆ่าในสงครามกับ นักบวชมืด Gharnef  ด้วยความช่วยเหลือของอัศวิน Jeigan แห่ง Altea เจ้าหญิง Shiida แห่ง Talis และ คนอื่นๆ  ช่วยเหลือ Marth ในการตามหาดาบวิเศษที่รู้จักในนาม Falchion หรือก็คือ Fire Emblem ซึ่งมีเพียงเขาที่สามารถใช้ได้ หลังจากนั้นเขาจึงจะสามารถต่อกรกับ Gharnef และ Medeus ที่ฟื้นขึ้นมา กู้อิสรภาพของ Altea และ ช่วยเหลือพี่สาวของเขา
ภาคต่อและการนำมาทำใหม่

เกมภาคนี้มีการนำมาสร้างใหม่เพื่อลงในเครื่องซูเปอร์แฟมิคอม ในชื่อ Fire Emblem: Monshou no Nazo (ความลับแห่งสัญลักษณ์) ซึ่งรวมเอาภาคใหม่ที่เป็นภาคต่อจากเนื้อเรื่องเดิม (โดยใช้ชื่อว่า Book Two ในขณะที่ส่วนที่นำมาทำใหม่ของเรื่องเดิมที่เรียกว่า Book One) การสร้างใหม่ครั้งที่สองของ Book One ในชื่อ Fire Emblem: Shadow Dragon สำหรับลงในเครื่องนินเทนโดดีเอส
ตัวละคร

| คะตะคะนะ | ออกเสียง | ชื่ออังกฤษ | อาชีพ |
| --- | --- | --- | --- |
| マルス | Marusu | Marth    | Lord |
| シーダ | Shīda | Shiida / Caeda | Pegasus Knight |
| カイン | Kain | Cain | Cavalier |
| アベル | Aberu | Abel | Cavalier |
| マリク | Mariku | Merric | Mage |
| オグマ | Oguma | Ogma | Mercenary |
| ジョルジュ | Joruju | Jeorge | Sniper |
| リンダ | Rinda | Linde | Mage |
| パオラ | Paora | Palla | Pegasus Knight |
| カチュア | Kachua | Catria | Pegasus Knight |
| エスト | Esuto | Est | Pegasus Knight |
| ミネルバ | Mineruba | Minerva | Wyvern Rider |
| カミュ | Kamyu | Camus | Paladin |
| ナバール | Nabāru | Nabarl | Mercenary |
| ジェイガン | Jeigan | Jagen | Paladin |
| ゴードン | Gōdon | Gordin | Archer |
| ドーガ | Dōga | Draug | Armor Knight |
| アラン | Aran | Alan | Paladin |
| サムソン | Samuson | Samson | Hero |
| エリス | Erisu | Ellis | Cleric |
| バーツ | Bātsu | Barst | Fighter |
| マジ | Maji | Bord | Fighter |
| サジ | Saji | Cord | Fighter |
| カシム | Kashimu | Castor | Archer |
| ミディア | Midia | Medea | Paladin |
| アストリア | Asutoria | Astram | Hero |
| ミシェラン | Misheran | Macellan | Armor Knight |
| トーマス | Tōmasu | Thomas | Archer |
| トムス | Tomusu | Dolph | Armor Knight |
| ボア | Boa | Boah | Bishop |
| ハーディン | Hādin | Hardin | Cavalier |
| ビラク | Biraku | Vyland | Cavalier |
| ウルフ | Urufu | Wolf | Archer Knight |
| ザガロ | Zagaro | Sedgar | Archer Knight |
| ロシェ | Roshe | Roshea | Cavalier |
| ウェンデル | Wenderu | Wendell | Mage |
| マリア | Maria | Maria | Priest |
| レナ | Rena | Lena | Priest |
| マチス | Machisu | Matthis | Cavalier |
| ロレンス | Rorensu | Lorenz | General |
| ジュリアン | Jurian | Julian | Thief |
| リカード | Rikādo | Richard | Thief |
| ラディ | Radi | Radd | Mercenary |
| シーザ | Shīza | Caesar | Mercenary |
| バヌトゥ | Banutu | Bantu | Manakete |
| チェイニー | Cheinī | Xane | Commando |
| チキ | Chiki | Tiki | Manakete |
| リフ | Rifu | Wrys | Priest |
| ダロス | Darosu | Darros | Pirate |
| ロジャー | Rojā | Roger | Armor Knight |
| ジェイク | Jeiku | Jake | Shooter |
| ベック | Bekku | Beck | Shooter |
| ガトー | Gatō | Gotoh | Sage |
| ミシェイル | Misheiru | Michalis | Wyvern Rider |
| ガーネフ | Gānefu | Gharnef | Dark Mage |
| メディウス | Mediusu | Medeus | Manakete |
ดูเพิ่ม

ญี่ปุ่น เวปของ Fire Emblem: Ankoku Ryū to Hikari no Tsurugi  เก็บถาวร 2012-02-12 ที่ เวย์แบ็กแมชชีนจากIntelligent Systems จาก ญี่ปุ่น.
ญี่ปุ่น เวปอย่างเป็นทางการของเกมไฟร์เอมเบลม จาก นินเทนโด จาก ญี่ปุ่น.
ญี่ปุ่น Touth-DS.JP - เวป Fire Emblem: Shin Ankoku Ryū to Hikari no Tsurugi&Fire Emblem: Ankoku Ryū to Hikari no Ken（บทสัมภาษณ์ Masahiro Sakurai&Toru Narihido） เก็บถาวร 2008-08-02 ที่ เวย์แบ็กแมชชีนจากนินเทนโด จาก ญี่ปุ่น.
Fire Emblem เก็บถาวร 2009-03-14 ที่ เวย์แบ็กแมชชีน จาก MobyGames
RPGClassics Shrine
Fire Emblem Factory, แปลชื่อตัวละคร Fire Emblem: Shadow Dragons and the Blade of Light เก็บถาวร 2008-07-01 ที่ เวย์แบ็กแมชชีน
ภาพจากฉากที่สองของเกม
โกลเดนแอกซ์: เดอะรีเวนจ์ออฟเดธแอดเดอร์

| โกลเดนแอกซ์: เดอะรีเวนจ์ออฟเดธแอดเดอร์ |
| --- | --- |

ผู้พัฒนา: เซกา เอเอ็ม1
ผู้จัดจำหน่าย: เซกา
แต่งเพลง: มาโกโตะ อูจิดะ   โทโมยูกิ คาวามูระ   มาซาโมริ ทาเกอูจิ
ชุด: โกลเดนแอกซ์
เครื่องเล่น: อาร์เคด
วางจำหน่าย: ค.ศ. 1992
แนว: บีตเอ็มอัป
รูปแบบ: ผู้เล่นเดี่ยว, หลายผู้เล่น
ระบบอาร์เคด: เซกาซิสเตม 32
โกลเดนแอกซ์: เดอะรีเวนจ์ออฟเดธแอดเดอร์ (ญี่ปุ่น: ゴールデンアックス デスアダーの復讐; อังกฤษ: Golden Axe: The Revenge of Death Adder) เป็นเกมอาร์เคดที่วางจำหน่ายโดยเซกาใน ค.ศ. 1992 ซึ่งเป็นภาคต่อของโกลเดนแอกซ์ดั้งเดิมและมีคุณสมบัติแนวแอ็กชันสับและเฉือนเดียวกันกับภาคก่อนด้วยการเพิ่มและการปรับปรุงใหม่ เกมนี้ขับเคลื่อนโดยบอร์ดอาร์เคดซิสเตม 32 ซึ่งภาครีเวนจ์ออฟเดธแอดเดอร์นำเสนอกราฟิกที่มีรายละเอียดมากขึ้น, เพิ่มตัวละครที่เลือกได้ใหม่ และเพิ่มจำนวนผู้เล่นพร้อมกันสูงสุดเป็นสองเท่า จากสองคนเป็นสี่คน ทั้งนี้ ตัวละครสามตัวจากเกมก่อนหน้านี้ไม่สามารถเล่นได้ โดยผู้เล่นเลือกตัวเอกใหม่สี่ตัวที่ต่อสู้ผ่านด่านต่าง ๆ เพื่อกำจัดเดธแอดเดอร์ที่ชั่วร้าย
ในขณะที่โกลเดนแอกซ์ดั้งเดิมได้รับการเปิดตัวในแพลตฟอร์มตามบ้านต่าง ๆ ภาครีเวนจ์ออฟเดธแอดเดอร์ยังคงเป็นเฉพาะเกมอาร์เคด แต่เซกาได้เผยแพร่เกมโกลเดนแอกซ์ 2 ที่ต่างไปจากเดิมอย่างสิ้นเชิงสำหรับเซกา เมกาไดรฟ์ ภาครีเวนจ์ออฟเดธแอดเดอร์ไม่ได้รับการเปิดตัวอย่างเป็นทางการสำหรับทางบ้านจนถึง ค.ศ. 2020 เมื่อจับคู่กับโกลเดนแอกซ์ภาคแรกในแอสโทรซิตีมินิ และการสร้างอาร์เคดวันอัปใหม่ในขนาดที่เล็กกว่าของตู้อาร์เคดดั้งเดิม
รูปแบบการเล่น

ตัวละครของผู้เล่นคือโกอาห์ผู้เป็นยักษ์, สเติร์น เบลด ผู้เป็นอนารยชน, โดราผู้เป็นเซนทอริเดส (เซนทอร์หญิง) และลิตเติล ทริกซ์ ซึ่งเป็นเอลฟ์หนุ่มที่ถือส้อมเสียบฟาง ไม่มีตัวละครใดจากเกมภาคแรกที่สามารถเล่นได้ แม้ว่ากิเลียส ธันเดอร์เฮด จากเกมภาคแรกจะขี่หลังโกอาห์ และร่ายเวทมนตร์ระหว่างทั้งสองในขณะที่โกอาห์กำลังต่อสู้ ส่วนศัตรูหลักนั้นคือเดธแอดเดอร์อีกครั้ง ผู้เล่นหลายคนสามารถร่วมมือในการต่อสู้ปล้ำกับศัตรูตัวเดียว เกมดังกล่าวอนุญาตให้มีผู้เล่นพร้อมกันสูงสุดสองคน, สามคน หรือสี่คน ทั้งนี้ขึ้นอยู่กับตู้อาร์เคด
นอกจากการแนะนำเส้นทางที่หลากหลายให้แก่แฟรนไชส์ดังกล่าวแล้ว ด้านเวทมนตร์ร์ยังได้รับการปรับ แม้ว่าจะยังพบกระปุกโกลเดนแอกซ์แบบคลาสสิก แต่คาถาเวทมนตร์ไม่ได้เพิ่มพลังตามจำนวนกระปุกที่รวบรวมได้ แต่ต้องใช้จำนวนที่กำหนดไว้จึงจะใช้งานได้ ภาคเดอะรีเวนจ์ออฟเดธแอดเดอร์เป็นเกมโกลเดนแอกซ์เกมเดียวที่หนึ่งในการต่อสู้ด้วยเวทมนตร์ไม่ใช้เพื่อการโจมตี เนื่องจากทริกซ์ได้ปลูกแอปเปิลด้วยผลไม้ที่เติมเต็มกำลังวังชา ผู้เล่นสามารถเลือกทางเดินที่แตกต่างกันที่ทางแยกสามทาง เส้นทางที่ไม่ได้เลือกจะถูกข้ามไปทั้งหมดหรือต้องผ่านในภายหลัง ทั้งนี้ขึ้นอยู่กับเวอร์ชัน
การตอบรับ

ในประเทศญี่ปุ่น เกมแมชชีนฉบับวันที่ 15 พฤศจิกายน ค.ศ. 1992 ได้ระบุว่าโกลเดนแอกซ์: เดอะรีเวนจ์ออฟเดธแอดเดอร์ เป็นหน่วยอาร์เคดบนโต๊ะที่ประสบความสำเร็จมากที่สุดเป็นอันดับสามของเดือนดังกล่าว
เดอะเฮาส์ออฟเดอะเดด III

วิดีโอเกม ค.ศ. 2002
| เดอะเฮาส์ออฟเดอะเดด III |
| --- | --- |
ใบปลิวอาร์เคดสำหรับเดอะเฮาส์ออฟเดอะเดด III
ผู้พัฒนา: วาวเอนเตอร์เทนเมนต์
ผู้จัดจำหน่าย: เซกา
กำกับ: ทากาชิ โอดะ
แต่งเพลง: เอริโกะ ซากูราอิ
ชุด: เดอะเฮาส์ออฟเดอะเดด
เครื่องเล่น: อาร์เคด, วี, เอกซ์บอกซ์, ไมโครซอฟท์ วินโดวส์, เพลย์สเตชัน 3 (เพลย์สเตชัน เน็ตเวิร์ก)
วางจำหน่าย:  ค.ศ. 2002 อาร์เคด 1 มิถุนายน ค.ศ. 2002 เอกซ์บอกซ์ อเมริกาเหนือ: 24 ตุลาคม ค.ศ. 2002 ยุโรป: 14 มีนาคม ค.ศ. 2003 ญี่ปุ่น: 30 มกราคม ค.ศ. 2003วินโดวส์ ยุโรป: 11 กุมภาพันธ์ ค.ศ. 2005เพลย์สเตชัน 3 (PSN) อเมริกาเหนือ: 7 กุมภาพันธ์ ค.ศ. 2012 ยุโรป: 15 กุมภาพันธ์ ค.ศ. 2012 ญี่ปุ่น: 19 เมษายน ค.ศ. 2012 
แนว: เกมยิงที่ไม่ต้องเดิน
รูปแบบ: ผู้เล่นเดี่ยว, หลายผู้เล่น
ระบบอาร์เคด: เซกาชิฮิโระ
เดอะเฮาส์ออฟเดอะเดด III (ญี่ปุ่น: ザ・ハウス・オブ・ザ・デッド III; อังกฤษ: The House of the Dead III) เป็นเกมอาร์เคดไลต์กัน ค.ศ. 2002 ที่มีธีมเอาชีวิตรอดจากซอมบีสยองขวัญ และภาคที่สามของวิดีโอเกมซีรีส์เฮาส์ออฟเดอะเดด ซึ่งพัฒนาโดยวาวเอนเตอร์เทนเมนต์และเซกา ต่อมาได้พอร์ตไปยังเอกซ์บอกซ์ในปี ค.ศ. 2003, ไมโครซอฟท์ วินโดวส์ ในปี ค.ศ. 2005, วีในปี ค.ศ. 2008 ในการรวบรวมกับเดอะเฮาส์ออฟเดอะเดด 2 และเพลย์สเตชัน 3 ในปี ค.ศ. 2012 พร้อมการสนับสนุนเพลย์สเตชัน มูฟ เกมดังกล่าวได้รับการปรับปรุงใหม่ด้วยการควบคุมการพิมพ์ในชื่อเดอะไทปิงออฟเดอะเดด 2 ในปี ค.ศ. 2008 เกมดังกล่าวยังคงเรื่องราวของเกมก่อนหน้านี้ และนำเสนอแนวคิดการเล่นเกมใหม่ ๆ เช่น การแตกแขนงเรื่องราว ตัวเอกของเกมคือลิซา โรแกน ลูกสาวของทอมัส โรแกน และโซฟี ริชาดส์
โครงเรื่อง

ใน ค.ศ. 2019 ซึ่งเป็น 21 ปีหลังจากอุบัติการณ์ในคฤหาสน์คิวเรียน ค.ศ. 1998 การแพร่ระบาดของซอมบีได้แพร่กระจายไปทั่วโลก ส่งผลให้อารยธรรมมนุษยชาติล่มสลายและทิ้งโลกไว้ในความรกร้างว่างเปล่า ซึ่งกองกำลังกึ่งทหารที่นำโดยทอมัส โรแกน ผู้เป็นสายลับเอเอ็มเอสที่เกษียณแล้ว ได้มุ่งหน้าสู่ทะเลทรายรกร้างในรัฐที่ไม่มีชื่อแห่งหนึ่งของสหรัฐ เพื่อปฏิบัติภารกิจแทรกซึมเข้าไปในศูนย์วิจัยอีเอฟไอซึ่งครั้งหนึ่ง ดร. คิวเรียน เป็นเจ้าของ และสืบสวนความเชื่อมโยงกับสถานะปัจจุบันของโลก ในระหว่างการปฏิบัติภารกิจ สมาชิกทุกคนในทีมของโรแกนถูกสังหาร ยกเว้นกัปตัน แดน เทย์เลอร์ ซึ่งเป็นผู้บังคับบัญชาคนที่สองของเขา ด้วยการปฏิบัติตามภารกิจ เจ้าหน้าที่ทั้งสองพบแหล่งที่มาที่พวกเขาค้นหาในห้องทดลองขนาดยักษ์ แต่ถูกโจมตีโดยเดธ มนุษย์กลายพันธุ์ขนาดยักษ์ที่อารักขาสถานที่นี้ซึ่งเป็นผู้สังหารเทย์เลอร์ ครั้นได้รับบาดเจ็บจากการเผชิญหน้า โรแกนได้รับความช่วยเหลือจากบุคคลที่ไม่รู้จักก่อนที่การสื่อสารทั้งหมดกับเขาจะหายไป
สองสัปดาห์ต่อมา ในวันที่ 31 ตุลาคม ลิซา ซึ่งเป็นลูกสาวของโรแกน และอดีตสายลับคู่หูของเขาที่ชื่อ "จี" ได้เดินทางไปยังสถานที่ดังกล่าวเพื่อช่วยเหลือเขา ขณะที่ท่องไปตามสถานที่ต่าง ๆ พวกเขาต้องต่อสู้กับฝูงอสุรกายอันเดดก่อนที่จะพบกับเดธ ซึ่งพวกเขาต้องต่อสู้ถึงสองครั้ง ต่อมา พวกเขาต่อสู้กับสลอธกลายพันธุ์ที่มีรูปร่างผิดปกติชื่อเดอะฟูล และพืชที่มีกิ่งก้านปกคลุมกลายพันธุ์ชื่อเดอะซัน ระหว่างทาง ลิซารำพึงถึง "จี" ว่าเธอต้องใช้ชีวิตภายใต้ร่มเงาของพ่อที่รู้จักกันทั่วของเธออย่างไร และเธอมักจะถูกเขาเปรียบเทียบ
ตลอดทั้งเกม เหตุการณ์ย้อนหลังเผยให้เห็นแรงจูงใจของคิวเรียนในความหลงใหลในการศึกษาเรื่องชีวิตและความตายที่ส่งผลให้เขาจุดชนวนการระบาดของคฤหาสน์คิวเรียนใน ค.ศ. 1998 โดยเขาหมดหวังที่จะหาวิธีรักษาแดเนียล ผู้เป็นลูกชายของเขาซึ่งป่วยเป็นโรคระยะสุดท้าย และวิธีการที่ผิดจรรยาบรรณมากขึ้นทำให้เขาเชื่อว่าเขาจะสามารถเปลี่ยนโลกให้มีอนาคตที่ดีขึ้นได้โดยการพัฒนาการกลายพันธุ์
หลังจากการต่อสู้ต่อไป ลิซา และ "จี" กลับมาพบกับโรแกนอีกครั้ง พวกเขาได้พบกับบุคคลคนเดียวกับที่เข้าหาโรแกนในการเปิดฉาก ซึ่งเปิดเผยว่าเป็นแดเนียล คิวเรียน ซึ่งคร่ำครวญถึงการทดลองของพ่อที่ทำลายโลก หลังจากที่โรแกนเปิดเผยว่าแดเนียลดูแลเขาอย่างไร จีก็พาโรแกนไปอยู่ในที่ปลอดภัย ขณะที่แดเนียลและลิซาก่อพันธมิตรเพื่อทำลายสิ่งที่เป็นพลังงานไฟฟ้าที่รู้จักกันในชื่อวีลออฟเฟต เมื่อพวกเขาไปถึงห้องทดลองขนาดยักษ์ แดเนียลเปิดเผยว่าแท้จริงแล้ววีลออฟเฟตคือร่างของพ่อเขา ซึ่งผ่านกระบวนการฟื้นคืนชีพเป็นเวลา 19 ปีหลังจากการตายของเขาโดยเดอะเมจิกเชียน และเสริมว่าเขาได้แฮกโปรแกรมที่ใช้ในการสร้างก่อนที่ลิซาและจีจะมาถึง เพื่อป้องกันไม่ให้ถูกปล่อยออกมาและทำลายล้างโลก โดยบอกว่าอนาคตเป็นของคนที่ยังมีชีวิตอยู่และกำลังต่อสู้ ทั้งสองต่อสู้และจัดการเพื่อกำจัดวีลออฟเฟต ซึ่งจะระเบิด